1993

Árið **1993** (**MCMXCIII** í rómverskum tölum) var 93. ár 20. aldar sem hófst á föstudegi samkvæmt gregoríska tímatalinu.

## Atburðir
### Janúar

* 1. janúar - Tékkóslóvakía skiptist í tvö ríki, Tékkland og Slóvakíu.
* 1. janúar - Evrópska fréttaþjónustan Euronews hóf starfsemi.
* 1. janúar - Evrópska efnahagssvæðið tók gildi.
* 2. janúar - Borgarastyrjöldin í Srí Lanka: Her Srí Lanka drap 35-100 almenna borgara við Jaffnalón í Jaffnaumdæmi.
* 3. janúar - Þriðja *[[Star Trek]]*-þáttaröðin, *[[Star Trek: Deep Space Nine]]*, hóf göngu sína.
* 5. janúar - Olíuflutningaskipið *[[Braer]]* strandaði við Hjaltlandseyjar.
* 6. janúar - Bombeyuppþotin hófust í Mumbai á Indlandi vegna niðurrifs Babri Masjid.
* 8. janúar - Braer-stormurinn gekk yfir Norður-Atlantshaf. Olíuflutningaskipið *[[Braer]]* brotnaði í tvennt og yfir 80.000 tonn af olíu láku út í sjó.
* 11. janúar - 910-920 millibara lægð gekk norður með Austurlandi. Þetta var dýpsta lægð sem vitað var um yfir Norður-Atlantshafi.
* 11. janúar - Barentsráðið var stofnað með Kirkenes-yfirlýsingunni.
* 12. janúar - Aðild Íslands að Evrópska Efnahagssvæðinu, EES, var samþykkt á Alþingi eftir 100 klukkustunda umræður.
* 13. janúar - Samningurinn um Evrópskt efnahagssvæði (EES) var staðfestur á Alþingi.
* 14. janúar - Pólska ferjan *[[MS Jan Heweliusz]]* sökk við eyjuna Rügen í Eystrasalti. 54 fórust.
* 14. janúar - Forsætisráðherra Danmerkur Poul Schlüter sagði af sér í kjölfar Tamílamálsins.
* 15. janúar - Mafíuforinginn Salvatore Riina var handtekinn í Palermó á Sikiley.
* 16. janúar - Pietro Pacciani var handtekinn, grunaður um að vera skrímslið í Flórens.
* 19. janúar - Samningur um efnavopn var undirritaður.
* 20. janúar - Bill Clinton tók við af George H. W. Bush sem forseti Bandaríkjanna.
* 25. janúar - Sósíaldemókratinn Poul Nyrup Rasmussen varð forsætisráðherra Danmerkur.
* 26. janúar - Václav Havel var kosinn fyrsti forseti Tékklands.

### Febrúar

* 1. febrúar - Evrópusambandið hóf aðildarviðræður við Svíþjóð, Finnland og Austurríki.
* 4. febrúar - Rosemarie Köhn varð fyrsti kvenkyns biskup Noregs.
* 5. febrúar - Belgía varð sambandsríki.
* 10. febrúar - Mani pulite: Claudio Martelli sagði af sér embætti dómsmálaráðherra í kjölfar hneykslismála.
* 11. febrúar - Janet Reno var skipuð ríkissaksóknari Bandaríkjanna.
* 12. febrúar - Tveggja ára dreng, James Bulger, var rænt úr verslunarmiðstöð af tveimur 10 ára drengjum sem síðar pyntuðu hann og myrtu.
* 17. febrúar - 1215 af 1500 farþegum fórust þegar ferja sökk við Haítí.
* 18. febrúar - Marita Petersen varð fyrsti kvenkyns forsætisráðherra Færeyja.
* 21. febrúar - Ítalski blaðamaðurinn Achille Lollo var handtekinn í Rio de Janeiro vegna þátttöku sinnar í eldsvoðanum í Primavalle.
* 22. febrúar - Öryggisráð Sameinuðu þjóðanna samþykkti ályktun um stofnun alþjóðlegs stríðsglæpadómstóls vegna átakanna í fyrrum Júgóslavíu.
* 26. febrúar - Bílasprengja sprakk undir World Trade Center í New York-borg.
* 27. febrúar - Gamanþátturinn *[[Limbó (sjónvarpsþáttur)|Limbó]]* í leikstjórn Óskars Jónassonar var frumsýndur á RÚV.
* 28. febrúar - Bandarísk yfirvöld réðust inn á búgarð í Waco, Texas til að handtaka David Koresh. Fjórir opinberir starfsmenn og sex fylgismenn Koresh dóu í átökunum sem fylgdu. 51 dags langt umsátur um búgarðinn hófst.

### Mars

* 1. mars - Samkeppnisstofnun tók til starfa og tók við hlutverki Verðlagsstofnunar. 
* 2. mars - Nick Leeson var handtekinn fyrir sinn þátt í því ad kollsetja Barings-bankann.
* 3. mars - Stofnfundur Flatar, samtaka stærðfræðikennara á Íslandi, var haldinn.
* 4. mars - Ökumaður bílsins sem sprakk undir World Trade Center, Mohammed A. Salameh, var handtekinn af Bandarísku alríkislögreglunni.
* 5. mars - Bylgjan og Stöð 2 söfnuðu um 55 milljónum króna í landssöfnun til styrktar krabbameinssjúkum börnum.
* 5. mars - Palair flug 305 til Zürich hrapaði skömmu eftir flugtak í Skopje með þeim afleiðingum að 83 af 97 farþegum fórust.
* 12. mars - 257 létust í sprengjuárásum í Mumbai á Indlandi.
* 12. mars - Stjórnvöld í Norður-Kóreu tilkynntu að landið drægi sig út úr Samningnum um að dreifa ekki kjarnavopnum.
* 17. mars - Verkamannaflokkur Kúrdistan tilkynnti einhliða vopnahlé í Írak.
* 20. mars - Tvö börn létust þegar sprengja Írska lýðveldishersins sprakk í Warrington í Bretlandi.
* 22. mars - Intel setti fyrsta Pentium-örgjörvann á markað.
* 27. mars - Jiang Zemin tók við sem forseti Kína.
* 29. mars - Édouard Balladur varð forsætisráðherra Frakklands.

### Apríl

* Apríl - Viðskiptabanni á Suður-Afríku var aflétt á Íslandi.
* Apríl - Íslenska hljómsveitin Maus var stofnuð.
* 6. apríl - Kjarnorkuslys varð þegar tankur sprakk í Tomsk-7 endurvinnslustöðinni í Seversk í Rússlandi.
* 10. apríl - Suðurafríski baráttumaðurinn Chris Hani var myrtur.
* 11. apríl - Hjallakirkja var vígð í Kópavogi.
* 16. apríl - Srebrenica í Bosníu var lýst „öryggissvæði Sameinuðu þjóðanna“.
* 16. apríl - Ahmići-blóðbaðið átti sér stað þegar yfir hundrað Bosníumúslima voru myrtir af Bosníukróötum í Lašva-dal.
* 19. apríl - Umsátrinu í Waco, Texas, lauk þegar eldur braust út og David Koresh lést ásamt 75 fylgismönnum.
* 21. apríl - Hæstiréttur í La Paz dæmdi Luis Garcia Meza, fyrrum einræðisherra Bólivíu, í 30 ára fangelsi fyrir morð, þjófnað, svik og stjórnarskrárbrot.
* 23. apríl - Stærstur hluti bátasafns Þjóðminjasafns Íslands brann í skemmu við Vesturvör í Kópavogi.
* 23. apríl - Alþjóðaheilbrigðismálastofnunin lýsti því yfir að berklar væru orðnir að heimsvá.
* 23. apríl - Yfirgnæfandi meirihluti íbúa Erítreu samþykkti sjálfstæði frá Eþíópíu í þjóðaratkvæðagreiðslu.
* 24. apríl - Einn lést þegar stór bílasprengja á vegum IRA sprakk í Bishopsgate í London.
* 27. apríl - Allir liðsmenn karlalandsliðs Sambíu í knattspyrnu fórust þegar flugvél þeirra hrapaði við Libreville í Gabon á leið til Dakar.
* 28. apríl - Alþingi Íslands samþykkti aukaaðild landsins að Vestur-Evrópusambandinu.
* 28. apríl - Carlo Azeglio Ciampi varð fyrsti forsætisráðherra Ítalíu sem ekki átti sæti á þingi.
* 30. apríl - Alþingi samþykkti fyrstu stjórnsýslulög á Íslandi þar sem kveðið var á um meginreglur opinberrar stjórnsýslu. Meðal þess sem var lögfest voru jafnræðisreglan og andmælaréttur við meðferð opinberra mála.
* 30. apríl - Tennisstjarnan Monica Seles var stungin í bakið af aðdáanda Steffi Graf í keppni í Hamborg.
* 30. apríl - Hópur fólks mótmælti fyrrum forsætisráðherra Ítalíu, Bettino Craxi, með því að henda í hann smápeningum þegar hann kom út af hóteli í Róm.
* 30. apríl - CERN lýsti því yfir að Veraldarvefurinn skyldi vera aðgengilegur öllum án endurgjalds.

### Maí

* 1. maí - Ranasinghe Premadasa, forseti Srí Lanka, var myrtur af sjálfsmorðssprengjumanni úr röðum Tamíltígra.
* 2. maí - Fyrsti þátturinn í íslensku sjónvarpsþáttaröðinni *[[Þjóð í hlekkjum hugarfarsins]]* var sýndur á RÚV.
* 4. maí - UNOSOM II tók við friðargæslu í Sómalíu af UNITAF.
* 9. maí - Juan Carlos Wasmosy varð fyrsti lýðræðislega kjörni forseti Paragvæ í 40 ár.
* 10. maí - Eldur kom upp í Kader-leikfangaverksmiðjunni skammt utan við Bangkok í Taílandi. 188 starfsmenn, mestmegnis ungar konur, létu lífið og a.m.k. 500 særðust.
* 15. maí - Niamh Kavanagh sigraði Söngvakeppni evrópskra sjónvarpsstöðva fyrir Írland með laginu „In Your Eyes“. Framlag Íslands var lagið „Þá veistu svarið“.
* 16. maí - Fyrstu kosningar til Samaþingsins í Svíþjóð fóru fram.
* 18. maí - Danir samþykktu Edinborgarsamþykktina og þar með Maastricht-sáttmálann með fjórum fyrirvörum.
* 22. maí - Fyrsta tölublað samíska dagblaðsins *[[Min Áigi]]* kom út í Karasjok í Noregi.
* 24. maí - Erítrea hlaut fullt sjálfstæði frá Eþíópíu.
* 25. maí - Alþjóðlegi stríðsglæpadómstóllinn fyrir fyrrverandi Júgóslavíu tók til starfa í Haag.
* 27. maí - Fimm létust og þrjú málverk eyðilögðust þegar sprengja á vegum mafíunnar sprakk við Uffizi-safnið í Flórens.
* 28. maí - Kvikmyndin *[[Super Mario Bros. (kvikmynd)|Super Mario Bros.]]* var frumsýnd.
* 29. maí - Fimm létust og 14 slösuðust þegar nýnasistar lögðu eld að húsi fjölskyldu af tyrkneskum uppruna í Solingen í Þýskalandi.

### Júní

* 1. júní - Fjölmenn mótmæli gegn stjórn Slobodan Milošević hófust í Belgrad. Stjórnarandstöðuleiðtoginn Vuk Drašković var handtekinn.
* 1. júní - Forseti Gvatemala, Jorge Serrano Elías, neyddist til að flýja land eftir misheppnaða valdaránstilraun.
* 5. júní - 24 pakistanskir hermenn úr friðargæsluliði Sameinuðu þjóðanna í Sómalíu voru drepnir í Mógadisjú.
* 6. júní - Mongólía hélt sínar fyrstu beinu forsetakosningar.
* 6. júní - Gonzalo Sánchez de Lozada varð forseti Bólivíu.
* 9. júní - Bandaríska kvikmyndin *[[Júragarðurinn]]* var frumsýnd.
* 10. júní - Steinboginn yfir Ófærufoss í Eldgjá, sem lengi hefur gert garðinn frægan, var fallinn þegar ferðamannahópur kom að honum. Allt virtist í lagi með hann tveimur vikum áður.
* 14. júní - Breyting á ríkisstjórn Íslands: Jóni Sigurðssyni og Eiði Guðnasyni var veitt lausn frá ráðherraembættum sínum og í stað þeirra tóku við Guðmundur Árni Stefánsson og Össur Skarphéðinsson, einnig var Sighvatur Björgvinsson fluttur til í embætti.
* 15. júní - Mikligarður, verslunarmiðstöð við Holtagarða, varð gjaldþrota.
* 22. júní - Nýi flokkurinn Sakigake klauf sig frá Frjálslyndum demókrötum í Japan.
* 23. júní - Lorena Bobbitt skar liminn af eiginmanni sínum, John Wayne Bobbitt, í Manassas í Virginíu.
* 23. júní - Ólympíusafnið var opnað í Lausanne í Sviss.
* 24. júní - Tölvunarfræðingurinn David Gelernter særðist þegar sprengja frá Unabomber sprakk í Yale-háskóla.
* 24. júní - Breski stærðfræðingurinn Andrew Wiles kynnti lausn sína á síðustu setningu Fermats.
* 25. júní - Kim Campbell varð fyrsti kvenkyns forsætisráðherra Kanada.
* 27. júní - Bill Clinton fyrirskipaði eldflaugaárásir á Írak í hefndarskyni fyrir tilraun írösku leyniþjónustunnar til að drepa George H. W. Bush í Kúveit í apríl.
* 27. júní - Lögreglumenn úr GSG 9 handtóku Birgit Hogefeld og drápu Wolfgang Grams úr Rote Armee Fraktion.
* 30. júní - Heydər Əliyev varð forseti Aserbaídjan eftir valdarán.

### Júlí

* 1. júlí - Louise Sylwander varð fyrsti umborðsmaður barna í Svíþjóð.
* 2. júlí - 37 létust þegar múgur heittrúaðra múslima lögðu eld að hóteli þar sem þýðandi *[[Söngvar Satans|Söngva Satans]]*, Aziz Nesin, dvaldi í Sivas í Tyrklandi.
* 2. júlí - 266 fórust þegar fljótandi kapella í Bulacan á Filippseyjum sökk.
* 10. júlí - Yfir 2000 fórust þegar mikil monsúnregn gengu yfir Bangladess, Nepal og Indland.
* 11. júlí - Plata Bjarkar Guðmundsdóttur, *[[Debut]]*, fór beint í þriðja sæti breska vinsældalistans er hún kom út, en Björk varð með þessu fyrst íslenskra listamanna til að komast inn á topp tíu.
* 11. júlí - Hersveitir Bosníuserba undir stjórn Ratko Mladić, hertóku Srebrenica. Fall Srebrenica var notað til að réttlæta hernaðaríhlutun í Bosníu.
* 12. júlí - Jarðskjálfti varð við japönsku eyjuna Hokkaidō og olli flóðbylgju sem reið yfir eyjuna Okushiri þar sem yfir 200 fórust.
* 16. júlí - Fyrsta útgáfa Linuxútgáfunnar Slackware kom út.
* 19. júlí - Bill Clinton kynnti stefnu sína varðandi samkynhneigða í Bandaríkjaher undir yfirskriftinni „ekki spyrja, ekki segja frá“.
* 23. júlí - Blóðbaðið í Candelária: Lögregla drap átta götubörn í Rio de Janeiro.
* 26. júlí - Miguel Indurain sigraði Tour de France-hjólreiðakeppnina.
* 26. júlí - Stjórn Kristilega demókrataflokksins á Ítalíu ákvað að leysa flokkinn upp.
* 27. júlí - Fyrsta útgáfa Windows NT kom út.
* 27. júlí - Blóðbaðið í Via Palestro: 5 létust og 12 slösuðust þegar bílasprengja á vegum sikileysku mafíunnar sprakk í Róm.
* 30. júlí - Bæjarhátíðin Neistaflug var haldin í fyrsta sinn í Neskaupstað.

### Ágúst

* 4. ágúst - Alríkisdómari dæmdi tvo lögreglumenn frá Los Angeles í 30 mánaða fangelsi fyrir ad brjóta á réttindum Rodney King.
* 5. ágúst - Sagt var frá fundi Tel Dan-töflunnar sem var fyrsta efnislega vísbendingin um ætt Davíðs.
* 8. ágúst - Veikur sjómaður var sóttur um borð í franskt rannsóknarskip norðaustur af Íslandi og fóru þyrlur og Herkúlesflugvél frá varnarliðinu þennan 1100 mílna leiðangur, sem er lengsti björgunarleiðangur, sem farinn hefur verið frá Íslandi.
* 9. ágúst - Albert 2. Belgíukonungur tók við embætti.
* 12. ágúst - Fyrsti íslenski togarinn hélt til veiða á alþjóðlegu hafsvæði í Barentshafi, svokallaðri Smugu.
* 13. ágúst - Yfir 130 létust þegar hótel hrundi í Nakhon Ratchasima í Taílandi.
* 16. ágúst - Linuxútgáfan Debian kom út í fyrsta sinn.
* 17. ágúst - Almenningi var í fyrsta sinn hleypt inn í Buckingham-höll í London.
* 18. ágúst - Kapellbrücke, viðarbrú frá 14. öld í Luzern í Sviss, eyðilagðist í eldi.
* 19. ágúst - Veiðar íslenskra togara hófust í Smugunni svonefndu, sem er hafsvæði á milli fiskveiðilögsagna Noregs og Rússlands. Áður höfðu Færeyingar veitt þar undir hentifána.
* 19. ágúst - Shimon Peres, utanríkisráðherra Ísraels, kom í opinbera heimsókn til Íslands.
* 20. ágúst - Oslóarsamkomulagið var undirritað milli PLO og Ísraels.
* 21. ágúst - NASA missti sambandið við könnunarfarið *[[Mars Observer]]* þremur dögum áður en það átti að fara á braut um Mars.
* 22. ágúst - Kristján Helgason varð heimsmeistari í snóker í flokki 21 árs og yngri á móti, sem haldið var í Reykjavík. Hann var þá aðeins nítján ára gamall.
* 28. ágúst - Ong Teng Cheong varð fyrsti forseti Singapúr sem kosinn var í almennum kosningum.
* 28. ágúst - Bandaríska sjónvarpsþáttaröðin *[[Mighty Morphin Power Rangers]]* hóf göngu sína á Fox Kids.
* 29. ágúst - Listasafnið á Akureyri tók til starfa.
* 30. ágúst - *[[Late Show]]* með David Letterman hóf göngu sína á CBS.

### September

* 8. september - PLO viðurkenndi Ísrael.
* 9. september - Ísrael viðurkenndi PLO sem fulltrúa palestínumanna.
* 13. september - Oslóarsamkomulagið var formlega undirritað í Washington D.C. af Yasser Arafat og Yitzhak Rabin.
* 15. september - Kaþólski presturinn Pino Puglisi var myrtur í Palermó vegna baráttu sinnar gegn sikileysku mafíunni.
* 16. september - Bandaríska sjónvarpsþáttaröðin *[[Frasier]]* hóf göngu sína á NBC.
* 22. september - 47 létust þegar járnbrautarbrú hrundi undan Amtraklest í Alabama.
* 23. september - Nýr flugvöllur var tekinn í notkun á Egilsstöðum. Flugbrautin er 2000 metra löng og kostaði völlurinn 790 milljónir króna.
* 24. september - Samtök iðnaðarins voru stofnuð í Reykjavík og tóku þau við af sex félögum í iðnaði.
* 26. september - Fyrstu Biosphere 2-tilrauninni lauk.
* 26. september - Fyrsta portúgalska gervihnettinum, PoSAT-1, var komið á braut um jörðu.
* 27. september - Blóðbaðið í Sukumi hófst þegar borgin féll í hendur abkasískra aðskilnaðarsinna.
* 30. september - Nær 10.000 manns fórust þegar jarðskjálfti reið yfir Maharashtra á Indlandi.

### Október

* 3. október - Orrustan um Mógadisjú (1993): Þúsund Sómalir og 18 bandarískir hermenn létust þegar Bandaríkjamenn reyndu að handsama tvo foringja stríðsherranns Mohamed Farrah Aidid.
* 4. október - Stjórnarskrárkreppan í Rússlandi náði hámarki þegar rússneskir hermenn rýmdu Hvíta húsið í Moskvu með valdi.
* 11. október - Norski útgefandinn William Nygaard yngri var skotinn fyrir utan heimili sitt.
* 20. október - 292 fórust þegar suðurkóresku ferjunni *Seohae* hvolfdi við eyjuna Pusan.
* 21. október - Borgarastyrjöldin í Búrúndí hófst þegar Melchior Ndadaye var myrtur.
* 23. október - Tíu létust, þar af tvö börn, í Shankill Road-sprengingunni sem IRA stóð fyrir í Belfast.
* 29. október - Íslenska kvikmyndin *[[Hin helgu vé]]* var frumsýnd.
* 30. október - Greysteel-blóðbaðið: Þrír meðlimir Ulster Defence Association skutu á fólk á bar í Greysteel á Norður-Írlandi. 8 létust og 13 særðust.

### Nóvember

* Nóvember - Útvarpsstöðin X-ið hóf útsendingar.
* 1. nóvember - Maastrichtsáttmálinn tók gildi og þar með varð Evrópusambandið formlega til.
* 2. nóvember - Rudy Giuliani var kjörinn borgarstjóri New York-borgar.
* 5. nóvember - Fjöldi fólks beið án árangurs eftir því að geimverur myndu lenda við Snæfellsjökul klukkan 21:07, en þeim þóknaðist ekki að láta sjá sig.
* 8. nóvember - Þjófar gerðu gat í þak Moderna museet í Stokkhólmi og stálu verkum eftir Pablo Picasso og Braque að andvirði 500 milljóna sænskra króna.
* 9. nóvember - Bosníukróatar eyðilögðu gömlu brúna í Mostar, Stari Most, með skothríð úr skriðdrekum.
* 11. nóvember - Borgarastyrjöldin á Srí Lanka: Hundruð srílanskra hermanna létust í orrustunni um Pooneryn.
* 12. nóvember - Lundúnasamningur um varnir gegn mengun hafsins vegna losunar úrgangsefna og annarra efna í það gerði losun kjarnorkuúrgangs í sjó ólöglega.
* 15. nóvember - Í Kasakstan var nýr gjaldmiðill, tenga, tekinn upp í staðinn fyrir rúblur.
* 16. nóvember - Gvæjana var 60. ríkið sem undirritaði hafréttarsamning Sameinuðu þjóðanna. Þar með voru öll skilyrði fyrir staðfestingu hans uppfyllt.
* 17.-22. nóvember - Fríverslunarsamningur Norður-Ameríku var samþykktur af þingum Kanada, Bandaríkjanna og Mexíkó.
* 18. nóvember - Írska drengjahljómsveitin Boyzone var stofnuð.
* 18. nóvember - Fyrsti leiðtogafundurinn í Efnahagssamstarfi Asíu- og Kyrrahafsríkjanna fór fram í Seattle.
* 20. nóvember - Greidd voru atkvæði um sameiningu sveitarfélaga á Íslandi. Tillögur voru um fækkun þeirra úr 196 í 43. Af 32 tillögum var aðeins ein samþykkt.
* 21. nóvember - Endurvarp hófst frá nokkrum erlendum sjónvarpsstöðvum í samvinnu við Stöð 2 undir heitinu Fjölvarp.
* 24. nóvember - Tveir ellefu ára drengir voru dæmdir fyrir morðið á hinum tveggja ára gamla James Bulger í Liverpool í Bretlandi.
* 25. nóvember - Messósópransöngkonan Teresa Berganza kom fram á tónleikum með Sinfóníuhljómsveit Íslands í Háskólabíói.
* 26. nóvember - *[[Skilaboðaskjóðan]]*, leikrit eftir Þorvald Þorsteinsson, var frumsýnd í Þjóðleikhúsinu og var í gagnrýni Morgunblaðsins nefnd „fullkomið listaverk“.

### Desember

* 2. desember - Pablo Escobar var skotinn til bana í Medellin.
* 2. desember - Pehr G. Gyllenhammar, framkvæmdastjóri Volvo, sagði af sér eftir að hluthafar höfnuðu sameiningu við Renault.
* 2. desember - STS-61: Sjö geimfarar fóru á geimskutlunni *[[Endeavor (geimskutla)|Endeavor]]* til að gera við Hubble-sjónaukann.
* 6. desember - Debetkort voru tekin í notkun á Íslandi.
* 10. desember - Tölvuleikurinn *[[Doom]]* kom á markað.
* 10. desember - Drammens Teater í Drammen í Noregi eyðilagðist í bruna.
* 11. desember - Ýmsir munir úr geimferðaáætlun Sovétríkjanna voru seldir á uppboði hjá Sotheby's í New York.
* 11. desember - Eduardo Frei Ruiz-Tagle var kjörinn forseti Chile.
* 12. desember - Ný stjórnarskrá Rússlands var samþykkt af rússneska þinginu.
* 12. desember - Frjálslyndi demókrataflokkurinn undir formennsku Vladímírs Zhírínovskíj fékk mest fylgi allra flokka í þingkosningum í Rússlandi.
* 15. desember - Bandaríska kvikmyndin *[[Listi Schindlers (kvikmynd)|Listi Schindlers]]* var frumsýnd.
* 23. desember - Stærsti vinningur í sögu Lottósins fram að því var greiddur út til sjö manna fjölskyldu á Seltjarnarnesi og var fjárhæðin 61,9 milljónir króna.
* 29. desember - Samningur Sameinuðu þjóðanna um líffræðilega fjölbreytni tók gildi.
* 30. desember - Vatíkanið og Ísrael tóku upp stjórnmálasamband.

### Ódagsettir atburðir
* Forritunarmálið Brainfuck leit dagsins ljós.
* Forritunarmálið Lua var búið til.
* Gosverksmiðjan Gosan (áður gosdrykkjaversmiðja Sanitas) var seld til Rússlands. Björgólfur Guðmundsson, Björgólfur Thor Björgólfsson og Magnús Þorsteinsson héldu þangað til að aðstoða við uppsetningu hennar.
* Lokið var við byggingu skýjakljúfsins Westend Tower í Frankfurt.
* Leifar skála frá landnámsöld fundust við fornleifauppgröft í Aðalstræti í Reykjavík.
* Íslenska hljómsveitin Vinir vors og blóma var stofnuð.
* Barentsráðið var stofnað.
* Íslenska hljómsveitin Hljómsveitin XIII var stofnuð.
* Finnska hljómsveitin Children of Bodom var stofnuð.
* PDF-skráarsniðið var búið til.
* Ítalska hljómsveitin Scisma var stofnuð.
* ISNET93-viðmiðunarkerfið var tekið upp af Landmælingum Íslands.
* Íslenska hljómsveitin 200.000 naglbítar var stofnuð.

## Fædd
* 12. febrúar - Ingólfur Sigurðsson, íslenskur knattspyrnumaður.
* 28. febrúar - Emmelie de Forest, dönsk söngkona.

* 21. mars - María Ólafsdóttir, íslensk söngkona.
* 10. maí - Spencer Fox, bandarískur leikari.
* 13. maí - Romelu Lukaku, belgískur knattspyrnumaður.
* 26. júlí - Taylor Momsen, bandarísk leikkona.
* 27. júlí - Jordan Spieth, bandarískur golfari.
* 28. júlí - Harry Kane, enskur knattspyrnumaður.
* 23. ágúst - Geir Guðmundsson, íslenskur handknattleiksmaður.
* 26. ágúst - Keke Palmer, bandarísk söngkona.
* 29. október - Michael Kittrell, bandarískur leikari.

## Dáin
* 6. janúar - Dizzy Gillespie, bandarískur jazztrompetleikari (f. 1917).
* 10. janúar - Ingimar Eydal (f. 1936), íslenskur tónlistarmaður.
* 16. janúar - Jón Páll Sigmarsson, íslenskur aflraunamaður (f. 1960).
* 20. janúar - Audrey Hepburn, bresk leikkona (f. 1929).
* 22. janúar - Óskar Bertels Magnússon, íslenskur listamaður (f. 1915).
* 22. janúar - Kōbō Abe, japanskt skáld (f. 1924).
* 3. febrúar - Einar Olgeirsson, íslenskur stjórnmálamaður (f. 1902).
* 7. febrúar - Nic Broca, belgískur teiknari (f. 1932).
* 20. febrúar - Ferruccio Lamborghini, ítalskur bílaframleiðandi (f. 1916).
* 24. febrúar - Bobby Moore, enskur knattspyrnumaður (f. 1941).
* 27. febrúar - Lillian Gish, bandarísk leikkona (f. 1893).
* 30. mars - Richard Diebenkorn, bandarískur myndlistarmaður (f. 1922).
* 31. mars - Brandon Lee, bandarískur leikari (f. 1965).
* 30. apríl - Mario Evaristo, argentínskur knattspyrnumaður (f. 1908).

* 19. júní - William Golding, breskur rithöfundur (f. 1911).
* 30. júlí - Tryggvi Emilsson, íslenskur rithöfundur (f. 1902).
* 31. júlí - Baldvin 1. Belgíukonungur (f. 1930).
* 11. ágúst - Eysteinn Jónsson, íslenskur stjórnmálamaður (f. 1906).
* 20. september - Erich Hartmann, þýskur flugmaður (f. 1922).
* 31. október - Federico Fellini, ítalskur leikstjóri (f. 1920).
* 31. október - River Phoenix, bandariskur leikari (f. 1970).
* 1. nóvember - Severo Ochoa, spænskur og bandarískur lífefnafræðingur og nóbelsverðlaunahafi (f. 1905).
* 6. nóvember - Joseph Serchuk, pólskur gyðingur (f. 1919).
* 2. desember - Pablo Escobar, kólumbískur eiturlyfjabarón (f. 1949).
* 4. desember - Frank Zappa, bandarískur tónlistarmaður (f. 1940).
* 16. desember - Guðlaugur Pálsson, kaupmaður á Eyrarbakka, 97 ára.
* 24. desember - Sveinbjörn Beinteinsson, íslenskt skáld og allsherjargoði (f. 1924).
* 31. desember - Zviad Gamsakhurdia, forseti Georgíu (f. 1939).

## [[Nóbelsverðlaunin]]
* Eðlisfræði - Russell A. Hulse, Joseph H. Taylor Jr.
* Efnafræði - Kary Mullis, Michael Smith
* Læknisfræði - Richard J. Roberts, Phillip A Sharp
* Bókmenntir - Toni Morrison
* Friðarverðlaun - Nelson Mandela, Frederik Willem de Klerk
* Hagfræði - Robert Fogel, Douglas North